stanford-oval/wikipedia huggingface dataset:
วันครอบครัว
แคนาดา

ดูบทความหลักที่ Family Day (Canada)
เกือบสองในสามของรัฐในแคนาดาที่กำหนดให้วันหยุดนี้ตรงกับวันจันทร์ที่สามของเดือนกุมภาพันธ์ แต่ละเขตปกครองจะมีชื่อเรียกวันดีงกล่าวแตกต่างงกันออกไป โดยในรัฐแอลเบอร์ตา รัฐบริติชโคลัมเบีย รัฐนิวบรันสวิก รัฐออนแทรีโอ และรัฐซัสแคตเชวัน เรียกว่าวันครอบครัว ในรัฐแมนิโทบาเรียกว่าวันหลุยส์ริเอล (อังกฤษ: Louis Riel Day) ส่วนเกาะปรินซ์เอ็ดเวิร์ดเรียกว่าวันชาวเกาะ (อังกฤษ: Islander Day) ส่วนรัฐบาลกลางไม่มีประกาศตั้งวันหยุดดังกล่าว
วันหยุดดังกล่าวเริ่มขึ้นในปี ค.ศ. 1990 (พ.ศ. 2533) ในแอลเบอร์ตา ปี ค.ศ. 2007 (พ.ศ. 2550) ในซัสแคตเชวันและปี ค.ศ. 2007 (พ.ศ. 2550) ในออนแทรีโอ ต่อมาในวันที่ 28 พฤษภาคม ค.ศ. 2012 (พ.ศ. 2555) รัฐบาลบริติชโคลัมเบียประกาศให้วันจันทร์ที่สองของเดือนกุมภาพันธ์เป็นวันครอบครัวในแต่ละปี โดยเริ่มตั้งแต่วันที่ 11 กุมภาพันธ์ ค.ศ. 2013 (พ.ศ. 2556) จากนั้นเลื่อนเป็นวันจันทร์ที่สามของเดือนกุมภาพันธ์ในปี ค.ศ. 2019 (พ.ศ. 2562) เพื่อให้ตรงกับรัฐอื่นในแคนาดา ส่วนรัฐบาลนิวบรันสวิกได้ประกาศให้วันครอบครัวอยู่ในวันจันทร์ที่สามของเดือนกุมภาพันธ์โดยเริ่มในปี ค.ศ. 2018 (พ.ศ. 2561)
วันครอบครัวของแคนาดานั้นไม่ได้มีความเกี่ยวข้องกับสัปดาห์ครอบครัวแห่งชาติซึ่งรณรงค์ในเดือนตุลาคมโดย Canadian Association of Family Resource Programs
วานูอาตู

วันครบครัวในวานูอาตูได้เฉลิมฉลองเป็นประจำทุกปีในวันที่ 26 ธันวาคม ซึ่งเป็นวันเปิดกล่องของขวัญอยู่แล้ว เนื่องด้วยเป็นวันที่โรงเรียนและสถานที่ทำงานจะหยุดทำการเพื่อให้ผู้คนไปใช้เวลาและร่วมสนุกสนานกับครอบครัวของแต่ละคน บ่อยครั้งมักจะเข้าร่วมในกิจกรรมทางฆราวาสและศาสนา และมื้ออาหารตามเทศกาล
เวียดนาม

วันครอบครัวเวียดนาม (เวียดนาม: Ngày gia đình Việt Nam) กำหนดขึ้นในวันที่ 28 มิถุนายนของทุกปี โดยเริ่มต้นครั้งแรกในปี ค.ศ. 2001 (พ.ศ. 2544) มีกิจกรรมและเทศกาลที่เกี่ยวข้องกับครอบครัวขึ้นทั่วประเทศ แม้ว่าจะไม่ได้เป็นวัดหยุดทางการก็ตาม
สหรัฐ

วันครอบครัวเป็นวันหยุดทางการในรัฐเนวาดา มีกำหนดฉลองในวันหลังจากวันขอบคุณพระเจ้า เช่น วันศุกร์หลังจากวันพฤหัสบดีที่สี่ในเดือนพฤศจิกายน
วันครอบครัวอเมริกันเป็นวันหยุดทางการของรัฐแอริโซนา กำหนดฉลองในวันอาทิตย์แรกของเดือนสิงหาคม นับตั้งแต่ปี ค.ศ. 1978 (พ.ศ. 2521)
ออสเตรเลีย > ออสเตรเลียนแคพิทอลเทร์ริทอรี

วันครอบครัวและชุมชน (อังกฤษ: Family and Community Day) เดิมกำหนดเฉลิมฉลองในวันอังคารแรกของเดือนพฤศจิกายนตั้งแต่ปี ค.ศ. 2007 (พ.ศ. 2550) - ค.ศ. 2009 (พ.ศ. 2552) ซึ่งตรงกับช่วงเมลเบิร์นคัพ วันดังกล่าวได้กำหนดขึ้นในปี ค.ศ. 2007 (พ.ศ. 2550) แอนดรูว์ บาร์, รัฐมนตรีว่าการกระทรวงอุตสาหกรรมของออสเตรเลียนแคพิทอลเทร์ริทอรี (ACT) กล่าวถึงจุดประสงค์ของวันหยุดนี้ว่า
...เพื่อเปิดโอกาสให้แรงงานได้พักผ่อนจากงานที่หนักหน่วงและใช้เวลาคุณภาพไปกับครอบครัวและเพื่อนฝูง ... ชาวออสเตรเลียทำงานเป็นเวลามากกว่าประเทศใดในโลกตะวันตก พวกเราจึงสร้างวันหยุดพักที่คู่ควร
ในช่วงปี ค.ศ. 2010 (พ.ศ. 2553) - ค.ศ. 2016 (พ.ศ. 2559) มีการย้ายยวันดังกล่าวไปเป็นวันจันทร์แรกของเดือนกันยายนหรือตุลาคมของวันปิดภาคเรียน หากวันจันทร์แรกของวันปิดภาคเรียนตรงกับวันแรงงานของ ACT (วันจันทร์แรกในเดือนตุลาคม) วันครอบครัวและชุมชนจะย้ายเป็นวันจันทร์ที่สองแทน
ในปี ค.ศ. 2018 (พ.ศ. 2561) วันดังกล่าวไม่ถือเป็นวัดหยุดทางการอีกต่อไป โดยนำวัน Reconciliation Day มาแทน กำหนดในวันจันทร์แรกที่ตรงหรือหลังจากวันที่ 27 พฤษภาคม
อุรุกวัย

ในอุรุกวัย ได้กำหนดให้วันที่ 25 ธันวาคมเป็นวันหยุดทางการในชื่อวันครอบครัว (สเปน: Día de la Familia) มากกว่าคริสต์มาสเพื่อเอื้อประโยชน์แก่บุคคลฆราวาสนิยม
แอฟริกาใต้

หลังจากปี ค.ศ. 1995 (พ.ศ. 2538) วันจันทร์อีสเตอร์ได้เปลี่ยนชื่อเป็นวันครอบครัว
ตู้โดยสาร

ขบวนรถด่วนที่84 ตรัง-กรุงเทพ(ปัจจุบันปลายทางที่สถานีกลางกรุงเทพอภิวัฒน์) ขณะจอดพักในชานชาลาที่2 ณ สถานีรถไฟตรัง
ตู้โดยสาร (อังกฤษ: passenger car, coach หรือ carriage ) หมายถึง ตู้หรือรถโดยสารที่วิ่งบนทางรถไฟ ซึ่งพ่วงต่อกันหลายคันเป็น ขบวนรถไฟ สำหรับการขนส่งผู้โดยสาร ซึ่งมีใช้อยู่หลายชนิด ในยุคแรกๆ ที่รถไฟเริ่มเปิดเดินรถใหม่ๆ ตู้โดยสารจะมีที่นั่งซึ่งหุ้มด้วยเบาะหนัง เก้าอี้หวาย หรือเก้าอี้ไม้สัก ขึ้นอยู่กับประเภทของชั้นที่นั่ง โดยแบ่งออกเป็นสามชั้นคือ ชั้น 1, 2 และ 3 ตามลำดับ ลักษณะที่นั่งเหล่านี้ได้มีการปรับปรุงให้เหมาะสมยิ่งขึ้นตามกาลเวลาในยุคต่อมา นอกจากนั้นยังเพิ่มสิ่งอำนวยความสะดวก อย่างเตียง เครื่องสุขภัณฑ์และเครื่องปรับอากาศ โดยเฉพาะรถนอน ในปัจจุบันมีให้บริการทั้งแบบรถพัดลมและรถปรับอากาศในชั้นที่ 1, 2 และ 3 ซึ่งค่าโดยสารจะแตกต่างกันไปตามประเภทชั้นที่นั่งและความสะดวกสบายที่เพิ่มขึ้น
แหล่งข้อมูลอื่น

ชนิดรถโดยสาร - การรถไฟแห่งประเทศไทย เก็บถาวร 2012-06-26 ที่ เวย์แบ็กแมชชีน
ดูเพิ่ม

หมายเลขขบวนรถไฟ (การรถไฟแห่งประเทศไทย)
| ด ค กหน่วยตู้รถไฟ |
| --- | --- |
 ตู้โดยสาร  รถดีเซลราง  รถจักรไอน้ำ  รถจักรดีเซลไฟฟ้า  รถจักรดีเซลไฮดรอลิค
มิตซูบิชิ ปาเจโร สปอร์ต

ระวังสับสนกับ มิตซูบิชิ ปาเจโร
| มิตซูบิชิ ปาเจโร สปอร์ต |
| --- | --- |

ภาพรวม
บริษัทผู้ผลิต: มิตซูบิชิ มอเตอร์ส
เรียกอีกชื่อ: มิตซูบิชิ ชาเลนเจอร์  (2539–59) มิตซูบิชิ มอนเตโร สปอร์ต มิตซูบิชิ โชกุน สปอร์ต (สหราชอาณาจักร)
เริ่มผลิตเมื่อ: พ.ศ. 2539–ปัจจุบัน
ตัวถังและช่วงล่าง
ประเภท: รถยนต์อเนกประสงค์สมรรถนะสูงขนาดกลาง
รูปแบบตัวถัง: SUV 5 ประตู
โครงสร้าง: เครื่องยนต์วางหน้า ขับเคลื่อนล้อหลัง เครื่องยนต์วางหน้า ขับเคลื่อนสี่ล้อ
แชสซี: บอดีออนเฟรม
รุ่นที่คล้ายกัน: มิตซูบิชิ ไทรทัน
มิตซูบิชิ ปาเจโร สปอร์ต (อังกฤษ: Mitsubishi Pajero Sport) เป็นรถยนต์อเนกประสงค์สมรรถนะสูงขนาดกลาง (mid-size SUV) แบบโครงสร้างตัวถังแยกกับช่วงล่าง (body-on-frame) ที่ผลิตและพัฒนาโดยมิตซูบิชิ มอเตอร์ส ประเทศญี่ปุ่น โดยเริ่มใช้ชื่อปาเจโรมาตั้งแต่ปี พ.ศ. 2539 ใช้โครงสร้างเดียวกันกับมิตซูบิชิ ไทรทัน โดยมีการพัฒนามาแล้ว 3 รุ่น (โฉม) ปาเจโร สปอร์ต แตกต่างจากปาเจโรรุ่นดั้งเดิมที่เป็นรถ SUV ขนาดใหญ่ และใช้โครงสร้างตัวถังแบบ unibody ซึ่งผลิตมาตั้งแต่ปี พ.ศ. 2542 และยุติการผลิตในปี พ.ศ. 2564
เดิมทีมิตซูบิชิเคยใช้ชื่อ มิตซูบิชิ ชาเลนเจอร์ (ญี่ปุ่น: 三菱・チャレンジャー; โรมาจิ: Mitsubishi Charenjā; ทับศัพท์: Mitsubishi Challenger) สำหรับรถยนต์รุ่นนี้ในประเทศญี่ปุ่น และบางประเทศที่ส่งออกไปขาย อย่างไรก็ตาม หลังจากรุ่นที่ 3 ซึ่งเปิดตัวในปี พ.ศ. 2558 ทางมิตซูบิชิก็ได้เปลี่ยนไปใช้ชื่ออื่นแทน เช่น ปาเจโร สปอร์ต (Pajero Sport) มอนเตโร สปอร์ต (Montero Sport) และโชกุน สปอร์ต (Shogun Sport)
รุ่นที่ 1 (K80/K90/PA/PA II; พ.ศ. 2539) > แกลเลอรี

มิตซูบิชิ ชาเลนเจอร์ รุ่นปี พ.ศ. 2541–43
มิตซูบิชิ มอนเตโร สปอร์ต รุ่นปี พ.ศ. 2543–47 (สหรัฐ)
มิตซูบิชิ โชกุน สปอร์ต โทรจัน รุ่นปี พ.ศ. 2547–49 (หน้า)
มิตซูบิชิ โชกุน สปอร์ต โทรจัน รุ่นปี พ.ศ. 2547–49 (หลัง)
รุ่นที่ 2 (KG/KH/PB; พ.ศ. 2551) > ปัญหารถเร่งเองโดยไม่ตั้งใจ

ในปี พ.ศ. 2554 เจ้าของมิตซูบิชิ มอนเตโร สปอร์ต ในฟิลิปปินส์ รายงานว่ารถของตนเองเกิดอาการเร่งเครื่องเองอย่างกะทันหัน ต่อมา มิตซูบิชิ มอเตอร์ส ฟิลิปปินส์ ได้ชี้แจงว่าบริษัทได้ทำการทดสอบระบบไฟฟ้าของรถและไม่พบปัญหาใด ๆ นอกจากนี้ยังระบุอีกว่าอุบัติเหตุที่เกี่ยวข้องกับปัญหานี้น่าจะเกิดจากความผิดพลาดของผู้ขับมากกว่า เจ้าของรถที่ได้รับผลกระทบจากปัญหาดังกล่าว วางแผนที่จะยื่นฟ้องร้องบริษัท มิตซูบิชิ มอเตอร์ส ฟิลิปปินส์ เป็นคดีโจทก์ ต่อมากระทรวงการค้าและอุตสาหกรรมของฟิลิปปินส์ได้ตั้งคณะกรรมการสอบสวนเพื่อตรวจสอบอุบัติเหตุและข้อร้องเรียนตั้งแต่ปี พ.ศ. 2553 ถึง 2558 โดยจะมีการเสนอให้มีการเรียกคืนรถ หรือยกเลิกการจำหน่ายมอนเตโร สปอร์ต ในประเทศฟิลิปปินส์ทั้งหมด
รุ่นที่ 3 (KR/KS/QE/QF; พ.ศ. 2558)

| รุ่นที่ 3 (KR/KS/QE/QF) |
| --- | --- |
มิตซูบิชิ ปาเจโร สปอร์ต GLS ปี พ.ศ. 2560 (ออสเตรเลีย ก่อนการปรับโฉมใหม่)
ภาพรวม
เรียกอีกชื่อ: มิตซูบิชิ มอนเตโร สปอร์ต มิตซูบิชิ โชกุน สปอร์ต (สหราชอาณาจักร)
เริ่มผลิตเมื่อ: พ.ศ. 2558–ปัจจุบัน
แหล่งผลิต: ประเทศไทย: แหลมฉบัง (มิตซูบิชิ มอเตอร์ส ประเทศไทย) อินโดนีเซีย: จิการัง ชวาตะวันตก (มิตซูบิชิ มอเตอร์ส กรามา ยูดา อินโดนีเซีย) รัสเซีย: คาลูกา (พีซีเอ็มเอ รัส) บังกลาเทศ: จิตตะกอง (ปราโกติ)
ผู้ออกแบบ: อัตสึโนริ มิตสึดะ, นาโอกิ อากิตะ, โอซามุ สึจิยะ, โทชิฮิโระ อิมาเอดะ และยูทากะ อิวาตะ (ก่อนปรับโฉม) สึเนะฮิโระ คุนิโมโตะ (ปรับโฉม)
ตัวถังและช่วงล่าง
รุ่นที่คล้ายกัน: มิตซูบิชิ ไทรทัน (รุ่นที่ 5)
ระบบส่งกำลัง
เครื่องยนต์: เบนซิน: 3.0 L 6B31 V6 ดีเซล: 2.4 L 4N15 MIVEC เทอร์โบ I4 2.4 L 4N16 MIVEC เทอร์โบ I4 (2567–ปัจจุบัน) 2.5 L 4D56 เทอร์โบ I4
กำลัง: 162 kW (217 hp; 220 PS) (6B31) 133 kW (178 hp; 181 PS) (4N15) 135 kW (181 hp; 184 PS) (4N16) 100 kW (134 hp; 136 PS) (4D56)
ระบบเกียร์: เกียร์ธรรมดา 5-สปีด เกียร์ธรรมดา 6-สปีด เกียร์อัตโนมัติ 5-สปีด เกียร์อัตโนมัติ 6-สปีด Aisin (ประเทศไทย; ตั้งแต่ พ.ศ. 2567) เกียร์อัตโนมัติ 8-สปีด Aisin  TL-80SN/TL-80NF
มิติ
ระยะฐานล้อ: 2,800 mm (110.2 in)
ความยาว: 4,785–4,825 mm (188.4–190.0 in)
ความกว้าง: 1,815 mm (71.5 in)
ความสูง: 1,805 mm (71.1 in)
น้ำหนัก: 2,045 kg (4,508 lb)
มิตซูบิชิเปิดตัวปาเจโร สปอร์ต รุ่นที่ 3 ในประเทศไทยเมื่อวันที่ 1 สิงหาคม พ.ศ. 2558 และวางจำหน่ายเป็นรุ่นปี พ.ศ. 2559 โดยมาพร้อมเครื่องยนต์ใหม่รหัส 4N15 ขนาด 2.4 ลิตร MIVEC 4N15 ที่มีขนาดเล็กกว่าเดิม แต่ให้กำลังแรงม้าเพิ่มขึ้น 2% เมื่อเทียบกับเครื่องยนต์ 4D56 โดยมีกำลัง 181 แรงม้า (133 กิโลวัตต์) แรงบิด 430 นิวตันเมตร (เพิ่มขึ้น 23% จากเดิม 350 นิวตันเมตร) ทั้งที่มีความจุลดลงเล็กน้อยที่ 2,442 ซีซี (เดิม 2,476 ซีซี) ตั้งแต่เปิดตัวรุ่นที่ 3 นี้ มิตซูบิชิได้ยกเลิกการใช้ชื่อชาเลนเจอร์ และใช้ชื่อปาเจโร สปอร์ต/มอนเทโร สปอร์ต แทน
คุณสมบัติเด่นของมิตซูบิชิ ปาเจโร สปอร์ต รุ่นที่ 3 คือระบบเกียร์อัตโนมัติ 8 สปีด Aisin TL-80SN/TL-80NF จากโตโยต้า ซึ่งมาแทนระบบเกียร์อัตโนมัติ 5 สปีด INVECS-II ในรุ่นก่อน ช่วยให้ประหยัดน้ำมันได้มากกว่าเดิมอย่างมาก โดยที่อัตราเร่งยังคงดีเยี่ยม นอกจากนี้ยังมีรุ่นย่อยบางรุ่นที่ใช้เกียร์ธรรมดา 6 สปีด สำหรับระบบขับเคลื่อน ทุกเครื่องยนต์มาพร้อมระบบเบรกแบบดิสก์ ล้อหน้าเป็นแบบมีรูระบายความร้อนขนาด 6 นิ้ว และล้อหลังเป็นแบบตันขนาด 6 นิ้ว รวมไปถึงระบบขับเคลื่อนสี่ล้อ S-AWC ของมิตซูบิชิ (เฉพาะรุ่นขับเคลื่อน 4 ล้อ) ภายในยังมีออปชันเพิ่มเติมมากมาย เช่น หลังคาซันรูฟ ระบบปรับอากาศแบบแยกโซน เบาะหนังทรงสปอร์ตปรับไฟฟ้า พร้อมเบาะรองนั่งแบบหลายชั้น (บางรุ่นมีที่นั่งเสริมสำหรับผู้โดยสารอีก 2 คน ทำให้จุผู้โดยสารได้ทั้งหมด 7 คน ขึ้นอยู่กับตลาดที่จำหน่าย) และระบบ Infotainment หน้าจอสัมผัสขนาด 7 นิ้ว
ปาเจโร สปอร์ต รุ่นใหม่นี้มีตัวถังที่เบาลงกว่ารุ่นก่อน ด้วยเหตุผลคือ การใช้พลาสติกแบบ CF (Carbon Fiber Reinforced Plastic; พลาสติกเสริมคาร์บอนไฟเบอร์ ) ซึ่งความแข็งแรงทนทาน แต่น้ำหนักเบา และเสื้อสูบที่ทำจากอะลูมิเนียมอัลลอยด์ ส่งผลให้มีตัวถังจุดศูนย์ถ่วงที่ต่ำ
ในปี พ.ศ. 2564 หลังจากมิตซูบิชิ ปาเจโร รุ่นดั้งเดิมซึ่งเป็นรถ SUV ขนาดใหญ่ถูกยุติการผลิตไป มิตซูบิชิ ปาเจโร สปอร์ต ก็กลายเป็นรถ SUV รุ่นท็อปของแบรนด์ ที่ยังคงใช้โครงสร้างตัวถังแบบแยกกับช่วงล่าง (body-on-frame) อยู่
รุ่นที่ 3 (KR/KS/QE/QF; พ.ศ. 2558) > ระบบขับเคลื่อน

เครื่องยนต์ของปาเจโร/มอนเตโร สปอร์ต มี 3 รุ่นดังนี้
4D56 DI-D คอมมอนเรล กำลัง 136 แรงม้า (100 กิโลวัตต์; 134 แรงม้า) แรงบิด 324 นิวตันเมตร (239 ปอนด์-ฟุต; 33 กิโลกรัม-เมตร) (สำหรับรุ่น GLX และ Exceed ในอินโดนีเซีย) จับคู่กับเกียร์ธรรมดา 5 สปีด ในรุ่น GLX/Exceed หรือเกียร์อัตโนมัติ 5 สปีด ในรุ่น Exceed
4N15 MIVEC VG Turbo กำลัง 181 แรงม้า (133 กิโลวัตต์; 179 แรงม้า) แรงบิด 430 นิวตันเมตร (317 ปอนด์-ฟุต; 44 กิโลกรัม-เมตร) (สำหรับรุ่น Dakar ในอินโดนีเซีย และทุกรุ่นในฟิลิปปินส์และไทย) จับคู่กับเกียร์ธรรมดา 6 สปีด หรือเกียร์อัตโนมัติ 8 สปีด
6B31 MIVEC V6 เครื่องยนต์เบนซินขนาด 3.0 ลิตร จับคู่กับเกียร์อัตโนมัติ 8 สปีด (ไม่มีจำหน่ายในอินโดนีเซีย)
รุ่นที่ 3 (KR/KS/QE/QF; พ.ศ. 2558) > การจำหน่าย > อินโดนีเซีย

มิตซูบิชิ ปาเจโร สปอร์ต รุ่นที่ 3 เปิดตัวอย่างเป็นทางการเมื่อวันที่ 29 มกราคม พ.ศ. 2559 ที่กรุงจาการ์ตา ในช่วงแรกมีการประกอบและนำเข้ามาจากประเทศไทย ต่อมาในเดือนเมษายน 2560 ได้มีการย้ายฐานการผลิตมาประกอบที่โรงงานจิการัง เมืองเบอกาซี จังหวัดชวาตะวันตก
รุ่นที่ 3 (KR/KS/QE/QF; พ.ศ. 2558) > การจำหน่าย > ฟิลิปปินส์

มิตซูบิชิ ปาเจโร สปอร์ต ถูกนำมาทำตลาดในชื่อ มิตซูบิชิ มอนเทโร สปอร์ต เปิดตัวในเดือนมกราคม พ.ศ. 2559 ช่วงแรกมี 4 รุ่นย่อยคือ: GLS 4x2 (เกียร์อัตโนมัติ 8 สปีด), GLS Premium 4x2 (เกียร์อัตโนมัติ 8 สปีด), GLS 4x4 (เกียร์ธรรมดา 6 สปีด) และ GT 4x4 (เกียร์อัตโนมัติ 8 สปีด) ทุกรุ่นย่อยใช้เครื่องยนต์ดีเซล 4 สูบ รหัส 4N15 MIVEC VGT ขนาด 2.4 ลิตร ต่อมาในเดือนธันวาคม พ.ศ. 2559 ได้มีการเพิ่มรุ่นย่อย GLX 4x2 (เกียร์ธรรมดา 6 สปีด) ซึ่งเป็นรุ่นเริ่มต้นเข้ามาในไลน์ผลิตภัณฑ์ มอนเทโร สปอร์ต ได้รับการปรับโฉมครั้งแรกเมื่อวันที่ 4 ตุลาคม พ.ศ. 2562 และในเดือนมกราคม พ.ศ. 2565 ก็ได้มีการเพิ่มรุ่น Black Series เข้ามาอีก
รุ่นที่ 3 (KR/KS/QE/QF; พ.ศ. 2558) > การจำหน่าย > บังกลาเทศ

วางจำหน่ายในชื่อ ปาเจโร สปอร์ต ทำการประกอบโดยปราโกติ (Pragoti) ที่เมืองจิตตะกอง โดยบริษัทแห่งนี้ยังเคยมีการผลิตปาเจโร สปอร์ต มาก่อนด้วย
รุ่นที่ 3 (KR/KS/QE/QF; พ.ศ. 2558) > การจำหน่าย > ตะวันออกกลาง

สำหรับตลาดตะวันออกกลาง ปาเจโร สปอร์ต มีจำหน่ายในรุ่นเครื่องยนต์เบนซิน V6 6B31 ขนาด 3.0 ลิตร
รุ่นที่ 3 (KR/KS/QE/QF; พ.ศ. 2558) > การจำหน่าย > ออสเตรเลีย

ในประเทศออสเตรเลีย มิตซูบิชิ ปาเจโร สปอร์ต มีให้เลือกทั้งแบบ 5 ที่นั่งสำหรับรุ่นพื้นฐาน GLX หรือ GLS หรือแบบ 7 ที่นั่งในรุ่น GLS และ Exceed มีจำหน่ายเฉพาะรุ่นเกียร์อัตโนมัติเท่านั้น เนื่องจากรุ่นเกียร์ธรรมดาในรุ่นก่อนหน้านี้มียอดขายน้อย
รุ่นที่ 3 (KR/KS/QE/QF; พ.ศ. 2558) > การจำหน่าย > ยุโรป

สำหรับตลาดสหราชอาณาจักร มิตซูบิชิ ปาเจโร สปอร์ต จะวางจำหน่ายภายใต้ชื่อ มิตซูบิชิ โชกุน สปอร์ต (Mitsubishi Shogun Sport) โดยมีรุ่นสำหรับการใช้งานเชิงพาณิชย์ ซึ่งจะไม่มีเบาะแถวที่สองและสาม เพื่อเพิ่มพื้นที่บรรทุกสัมภาระ
ด้านท้าย (ก่อนปรับโฉม)
ภายใน (ก่อนปรับโฉม)
รุ่นที่ 3 (KR/KS/QE/QF; พ.ศ. 2558) > ปรับโฉม (QF)

การปรับโฉมครั้งแรกในรุ่นที่ 3 เปิดตัวในประเทศไทยเมื่อวันที่ 25 กรกฎาคม พ.ศ. 2562 การปรับโฉมครั้งนี้เน้นไปที่การเปลี่ยนแปลงด้านหน้ารถ โดยใช้กระจังหน้าแบบ Dynamic Shield ที่ทันสมัย ไฟหน้าเป็นแบบสองชั้น ดีไซน์ไฟท้ายมีการปรับให้สั้นลงตามความเห็นลูกค้า ส่วนเครื่องยนต์และระบบส่งกำลัง ยังคงเหมือนเดิมกับรุ่นก่อนปรับโฉม เทคโนโลยีที่เพิ่มขึ้นมาใหม่ได้แก่ ระบบช่วยออกตัวบนทางลาดชัน (Hill Start Assist), ชุดมาตรวัดดิจิตอลขนาด 8 นิ้ว, หน้าจอสัมผัสขนาด 8 นิ้ว รองรับระบบนำทาง กล้องมองภาพรอบคัน 360 องศา รองรับ Apple CarPlay และ Android Auto และระบบเปิด-ปิดประตูท้ายด้วยระบบไฟฟ้า หลังจากเปิดตัวในไทย ตลาดต่างประเทศก็เริ่มมีการวางจำหน่ายตั้งแต่เดือนตุลาคม พ.ศ. 2562 โดยอินโดนีเซียเปิดตัวตามมาในวันที่ 16 กุมภาพันธ์ พ.ศ. 2564
วันที่ 21 มีนาคม พ.ศ. 2567 ได้มีการเปิดตัวการปรับโฉมครั้งที่สองที่ประเทศไทย โดยมีการเปลี่ยนแปลงกระจังหน้ารถใหม่ และภายในได้รับการปรับปรุงด้วยพวงมาลัยแบบ 3 ก้าน นอกจากนี้ยังมีการเปิดตัวในประเทศฟิลิปปินส์เมื่อเดือนมิถุนายน พ.ศ. 2567 อีกด้วย
มิตซูบิชิ ปาเจโร สปอร์ต พ.ศ. 2564 (ปรับโฉมครั้งแรก, ออสเตรเลีย)
มิตซูบิชิ ปาเจโร สปอร์ต Dakar 4x2 พ.ศ. 2566 (ปรับโฉมครั้งแรก, อินโดนีเซีย)
ภายใน (ปรับโฉมครั้งแรก)
มิตซูบิชิ ปาเจโร สปอร์ต 2.4 Elite Edition พ.ศ. 2567 (ปรับโฉมครั้งที่สอง, ประเทศไทย)
รุ่นที่ 3 (KR/KS/QE/QF; พ.ศ. 2558) > ความปลอดภัย

มิตซูบิชิ ปาเจโร สปอร์ต ที่ผลิตในประเทศไทย ถูกนำไปทดสอบความปลอดภัยโดย Latin NCAP ในปี พ.ศ. 2558 โดยรุ่นพื้นฐานที่จำหน่ายในตลาดลาตินอเมริกา ได้รับการจัดอันดับ 5 ดาวสำหรับการปกป้องผู้โดยสารที่เป็นผู้ใหญ่  แต่สำหรับการปกป้องเด็กเล็กได้รับเพียง 3 ดาวเท่านั้น
จำนวนการผลิต

| ปีงบประมาณ (พ> ศ.).ปีงบประมาณ (พ.ศ.) | จำนวนการผลิต> ญี่ปุ่น | จำนวนการผลิต> บราซิล | จำนวนการผลิต> ประเทศไทย | จำนวนการผลิต> อินโดนีเซีย |
| --- | --- | --- | --- | --- |
| 2539 | 35,561 | - | - | - |
| 2540 | 51,594 | - | - | - |
| 2541 | 71,562 | - | - | - |
| 2542 | 95,914 | - | - | - |
| 2543 | 92,475 | - | - | - |
| 2544 | 78,337 | - | - | - |
| 2545 | 69,001 | - | - | - |
| 2546 | 34,258 | - | - | - |
| 2547 | 30,515 | - | - | - |
| 2548 | 23,773 | 600 | - | - |
| 2549 | 17,455 | 5,370 | - | - |
| 2550 | 19,349 | 6,120 | 11 | - |
| 2551 | 9,210 | 4,470 | 15,065 | - |
| 2552 | 2,364 | 4,560 | 37,179 | - |
| 2553 | 2,154 | 1,380 | 55,289 | - |
| 2554 | 42 | - | 67,966 | - |
| 2555 | - | - | 82,712 | - |
| 2556 | - | - | 49,438 | - |
| 2557 | - | - | 42,207 | - |
| 2558 | - | - | 68,361 | - |
| 2559 | - | - | 59,993 | 107 |
| 2560 | - | - | 62,201 | 17,940 |
| 2561 | - | - | 51,411 | 21,120 |
(ที่มา: Facts & Figures 2000, Facts & Figures 2005, Facts & Figures 2008, Facts & Figures 2010, Facts & Figures 2013 เก็บถาวร 2013-12-02 ที่ เวย์แบ็กแมชชีน, Facts & Figures 2018, Facts & Figures 2019, เว็บไซต์ของมิตซูบิชิ มอเตอร์ส)
ยอดจำหน่าย

| ปี (พ> ศ.) | ประเทศไทย | ฟิลิปปินส์ | อินโดนีเซีย | ออสเตรเลีย | มาเลเซีย | เม็กซิโก |
| --- | --- | --- | --- | --- | --- | --- |
| 2543 |  |  |  |  | 1,812 |  |
| 2544 |  |  |  |  | 1,590 |  |
| 2545 |  |  |  |  | 1,804 |  |
| 2546 |  |  |  |  | 985 |  |
| 2547 |  |  |  |  | 576 |  |
| 2548 |  |  |  |  | 204 | 962 |
| 2549 |  |  |  |  | 32 | 736 |
| 2550 |  |  |  |  | 69 | 518 |
| 2551 |  |  |  |  | 19 | 152 |
| 2552 |  |  | 3,298 |  | 485 | 339 |
| 2553 |  |  | 11,024 |  | 1,446 | 536 |
| 2554 |  |  | 13,212 |  | 1,589 | 413 |
| 2555 |  |  | 13,936 |  | 1,298 | 391 |
| 2556 |  |  | 12,908 |  | 1,018 | 293 |
| 2557 | 6,394 |  | 11,867 |  | 714 | 246 |
| 2558 | 18,975 |  | 10,805 | 997 | 372 | 194 |
| 2559 | 15,592 | 10,768 | 19,124 | 4,049 | 190 | 69 |
| 2560 | 14,454 | 19,917 | 20,239 |  | 105 | 56 |
| 2561 | 12,932 | 16,148 | 20,975 | 6,566 | 9 | 371 |
| 2562 | 13,558 | 12,861 | 18,238 | 6,477 | 12 | 300 |
| 2563 | 9,342 | 5,775 | 9,344 | 6,017 | 1 | 599 |
| 2564 | 7,273 | 4,195 | 16,996 | 6,804 | 6 | 288 |
| 2565 | 7,405 |  | 20,285 |  | 5 | 440 |
| 2566 | 4,169 |  | 13,118 |  | 2 | 276 |
ธรรม์ธัช ธารินทร์ภิรมย์

| ธรรม์ธัช ธารินทร์ภิรมย์ |
| --- | --- |
ธรรม์ธัชในปี 2566
สารนิเทศภูมิหลัง
เกิด: 29 เมษายน พ.ศ. 2534 (33 ปี) กรุงเทพมหานคร ประเทศไทย
การศึกษา: มหาวิทยาลัยธรรมศาสตร์ จุฬาลงกรณ์มหาวิทยาลัย
อาชีพ:  นักแสดง  พิธีกร 
ปีที่แสดง: พ.ศ. 2559–ปัจจุบัน
สังกัด: ช่อง 3 (2559–ปัจจุบัน)
อาชีพแสดง
ผลงานเด่น: ชาครีย์ – เพียงชายคนนี้ไม่ใช่ผู้วิเศษ (2559)  ธาร – คุณหมีปาฏิหาริย์ (2565)  เม้ง – ลมเล่นไฟ (2567)
 
ธรรม์ธัช ธารินทร์ภิรมย์ (เกิด 29 เมษายน พ.ศ. 2534) ชื่อเล่น ยูโด เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ

ธรรม์ธัช ธารินทร์ภิรมย์ ชื่อเล่น ยูโด เกิดเมื่อวันที่ 29 เมษายน 2534 จบการศึกษาปริญญาตรีจากมหาวิทยาลัยธรรมศาสตร์ และจบการศึกษาระดับปริญญาโทจากคณะพาณิชยศาสตร์และการบัญชี จุฬาลงกรณ์มหาวิทยาลัย
ยูโดเริ่มเข้าสู่วงการจากโดยการชักนำของศุภชัย ศรีวิจิตร มีผลงานถ่ายแบบ โฆษณา และมีผลงานที่แจ้งเกิดจากละครเรื่อง เพียงชายคนนี้ไม่ใช่ผู้วิเศษ และเรื่อง คุณแม่สวมรอย ตามมา จนกระทั่งได้เข้ามาเซ็นสัญญาเป็นนักแสดงสังกัดช่อง 3 เอชดี
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2559 | เพียงชายคนนี้ไม่ใช่ผู้วิเศษ | ชาครีย์ |
| 2561 | คุณแม่สวมรวย | ทนายกฤษณ์ |
| 2562 | แก้วกลางดง | เจตน์ |
| 2564 | เมียจำเป็น | หมอปราโมทย์ |
| 2564 | แก่นแก้ว | หมวดธนู |
| 2565 | เกมปรารถนา | ยูโด (รับเชิญ) |
| 2565 | คุณหมีปาฏิหาริย์ | ตาธาร คล้ายอนันต์ (ธาร) |
| 2566 | เพราะรัก | หมอวรวรรษ |
| 2566 | ป่านางเสือ | อภิชาติ |
| 2567 | ลมเล่นไฟ | เม้ง |
| 2567 | ดุจอัปสร | นพ.ชัชวาล |
| 2568 | อีบัวกับไอ้ขวัญ | เทพ |
| 2568 | ผู้บ่าวสุดซ่าส์กะอีหล่าขาซิ่ง |  |
ผลงาน > ซีรีส์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2566 | ภารกิจนายเทวดา Make A Wish | หมอภาคภูมิ | Viu |
นิวส์วัน (เอเอสทีวี)

| --- | --- |
ประเทศ: ประเทศไทย
พื้นที่แพร่ภาพ: ประเทศไทย, ทั่วโลก
เครือข่าย: ช่องโทรทัศน์ที่ไม่ใช้คลื่นความถี่
คำขวัญ: เจาะลึก รวดเร็ว ทันเหตุการณ์
สำนักงานใหญ่: บ้านเจ้าพระยา เลขที่ 49/1 ถนนพระอาทิตย์ แขวงชนะสงคราม เขตพระนคร กรุงเทพมหานคร
แบบรายการ
ระบบภาพ: 576i (16:9 คมชัดมาตรฐาน) 1080p (16:9 คมชัดสูง/ออนไลน์)
ความเป็นเจ้าของ
เจ้าของ: บริษัท ผู้จัดการ 360 จำกัด
บุคลากรหลัก: สนธิ ลิ้มทองกุล - ผู้ก่อตั้ง, บรรณาธิการอำนวยการรายการข่าว  จิตตนาถ ลิ้มทองกุล - ประธานเจ้าหน้าที่บริหาร ปรเมนทร์ ภักดิ์วาปี - ผู้อำนวยการสถานี
ประวัติ
เริ่มออกอากาศ: 1 มกราคม พ.ศ. 2547 (21 ปี)
ชื่อเดิม: ASTV
ลิงก์
เว็บไซต์: NEWS1LIVE
ออกอากาศ

ทีวีดาวเทียม
ไทยคม 6: 3840 H 30000 3/4   
สื่อสตรีมมิง
AIS Playbox: ช่อง 615
NT IPTV: ช่อง 64
True ID TV: ช่อง 19
 
นิวส์วัน (อังกฤษ: NEWS1)  เป็นสถานีข่าว 24 ชั่วโมงแห่งที่สองของประเทศไทย (แห่งแรกของประเทศไทยคือ เนชั่นทีวี) เดิมมีชื่อว่า ASTV ดำเนินการโดย บริษัท ไทยเดย์ดอตคอม จำกัด โดยเดิมออกอากาศทางยูบีซี 9 ปัจจุบันแพร่ภาพออกอากาศทางดาวเทียม เป็นสถานีโทรทัศน์ผ่านดาวเทียมที่มีบริษัท เอเชียไทม์ออนไลน์ จำกัด เขตปกครองพิเศษฮ่องกง เป็นเจ้าของ บริษัท ผู้จัดการ 360 จำกัด ประเทศไทย
ผู้ประกาศข่าวและรายการข่าว > ผู้ประกาศข่าวและผู้รายงานข่าวในปัจจุบันที่มีชื่อเสียง

กิตติชัย ไพโรจน์ไชยกุล (โก้)
กิตติมา ธารารัตนกุล (พิม)
นากฤดี ฤดีสวัสด์
สุนันท์ ศรีจันทรา
เอกพิทยา เอี่ยมคงเอก (เอก)
รัตน์ติกรณ์ จารุเกษตรวิทย์ (จิ)
รณชาติ บุตรแสนคม (แจ็ค)
ฟาริดา เหล่าพัชรกุล (เอ๋)
อารีรัตน์ เล็กจุฬา (แอน)
อุษณีย์ เอกอุษณีย์ (เก๋)
นงวดี ถนิมมาลย์ (นง)
รัชชพล เหล่าวานิช (โก้)
นพรัฐ พรวนสุข
ปานเทพ พัวพงษ์พันธ์
มนตรี จอมพันธ์
ชัชวาลย์ ชาติสุทธิชัย
ญาดา เพิ่มลาภ
วาสนา นาน่วม
กรองทอง เศรษฐสุทธ์ (นุ๊ก)
| รายการข่าว | ผู้ประกาศข่าว |
| --- | --- |

ยามเช้าริมเจ้าพระยา วันจันทร์ - วันศุกร์ เวลา 06:30 - 08:00 น.: กิตติชัย ไพโรจน์ไชยกุล กิตติมา ธารารัตนกุล
คุยคุ้ยหุ้น วันจันทร์ - วันศุกร์ เวลา 09:30 - 10:30 น.: นากฤดี ฤดีสวัสด์ สุนันท์ ศรีจันทรา
ชวนคิดชวนคุย วันอังคาร เวลา 10:30 - 12:00 น.: กรองทอง เศรษฐสุทธ์ สามารถ มังสัง ชัชวาลย์ ชาติสุทธิชัย ชัยพันธ์ ประกาสะวัด
รอบวันทันเหตุการณ์ ภาคเที่ยง วันจันทร์ - วันศุกร์ เวลา 12:00 - 13:30 น. วันเสาร์ - วันอาทิตย์ เวลา 12:00 - 13:00 น.: รัตน์ติกรณ์ จารุเกษตรวิทย์ รณชาติ บุตรแสนคม ฟาริดา เหล่าพัชรกุล อารีรัตน์ เล็กจุฬา
กะเทาะหุ้น วันจันทร์ - วันศุกร์ เวลา 13:40 - 14:50 น.: เอกพิทยา เอี่ยมคงเอก สุนันท์ ศรีจันทรา
ชัดเจน เปลี่ยน วันอังคาร - วันพฤหัสบดี เวลา 15:00 - 16:00 น: ยุทธิยง ลิ้มเลิศวาที
เรื่องนี้ที่ทัวร์ลง วันศุกร์ เวลา 15:00 - 16:30 น: ยุทธิยง ลิ้มเลิศวาที อภิชาติ สุจิตวรรณศรี
รอบวันทันเหตุการณ์ ภาคเย็น วันจันทร์ - วันอาทิตย์ เวลา 17:00 - 18:00 น.: รัตน์ติกรณ์ จารุเกษตรวิทย์ รณชาติ บุตรแสนคม ฟาริดา เหล่าพัชรกุล อารีรัตน์ เล็กจุฬา
News Hour วันจันทร์ - วันศุกร์ เวลา 18:30 - 20:00 น.: นงวดี ถนิมมาลย์ (วันจันทร์) อุษณีย์ เอกอุษณีย์ (วันอังคาร - วันศุกร์) รัชชพล เหล่าวานิช (วันจันทร์) ปานเทพ พัวพงษ์พันธ์ (วันอังคาร, วันศุกร์) นพรัฐ พรวนสุข (วันพุธ - วันพฤหัสบดี)
News Hour Weekend วันเสาร์ - วันอาทิตย์ เวลา 18:15 - 19:30 น.: นงวดี ถนิมมาลย์ มนตรี จอมพันธ์
คนเคาะข่าว วันจันทร์ - วันพฤหัสบดี เวลา 20:30 - 21:30 น.: ทีมข่าว News1
SONDHI TALK วันศุกร์ เวลา 20:15 - 22:00 น.: สนธิ ลิ้มทองกุล
ปฎิวัติสุขภาพ กับ ปานเทพ  วันจันทร์ - วันพฤหัสบดี เวลา 21:30 - 22:00 น.: ปานเทพ พัวพงษ์พันธ์
คมคุยคมคิด  วันเสาร์ - วันอาทิตย์ เวลา 19:30 - 20:30 น.: เสรี วงษ์มณฑา จิริวัฒน์ ศิริบุตร
ตัวจี๊ดปรี๊ดข่าว  วันเสาร์ เวลา 22:30 - 23:30 น.: ญาดา ศิริเดช วาสนา นาน่วม
ถอดรหัสข่าว  วันอาทิตย์ เวลา 09:00 - 11:00 น.: กรองทอง เศรษฐสุทธ์ ชัชวาลย์ ชาติสุทธิชัย ชัยพันธ์ ประกาสะวัด
ผู้ประกาศข่าวและรายการข่าว > ผู้ประกาศข่าวและผู้รายงานข่าวในอดีต

กมลพร วรกุล (ปัจจุบันอยู่อมรินทร์ทีวี)
วรรษมน ช่างปรีชา (ปัจจุบันอยู่อมรินทร์ทีวี)
รจเลข สรกานตโกศล (ปัจจุบันยุติการทำหน้าที่แล้ว)
จินดารัตน์ เจริญชัยชนะ (ปัจจุบันยุติการทำหน้าที่แล้ว)
เติมศักดิ์ จารุปารณ (ปัจจุบันเสียชีวิตแล้ว)
โสภณ องค์การณ์ (ปัจจุบันเสียชีวิตแล้ว)
ดูเพิ่ม

ผู้จัดการออนไลน์
แหล่งข้อมูลอื่น

เว็บไซต์ทางการ
| ด ค กเครือผู้จัดการ |
| --- | --- |
หนังสือพิมพ์: ผู้จัดการรายสัปดาห์ · ผู้จัดการรายวัน · เอเอสทีวีผู้จัดการ
นิตยสาร: ผู้จัดการรายเดือน · โพสิชั่นนิ่ง · มาร์ (นิตยสาร) · เซเลบออนไลน์ · เอเอสทีวีผู้จัดการสุดสัปดาห์
สื่อออนไลน์: โกโตแมเนเจอร์ · โพสิชั่นนิ่ง · มาร์ (นิตยสาร) · เซเลบออนไลน์ · ผู้จัดการออนไลน์
บริษัท: โรงพิมพ์ตะวันออก · สำนักพิมพ์บ้านพระอาทิตย์ · สำนักพิมพ์บุรพัฒน์
สื่อโทรทัศน์: เอเอสทีวี · นิวส์วัน
บุคคลสำคัญ: สนธิ ลิ้มทองกุล · จิตตนาถ ลิ้มทองกุล · ตุลย์ ศิริกุลพิพัฒน์ · สุวัตร อภัยภักดิ์ • คำนูณ สิทธิสมาน · สโรชา พรอุดมศักดิ์ · สำราญ รอดเพชร · อัญชลี ไพรีรักษ์ · ยุทธิยง ลิ้มเลิศวาที · ปานเทพ พัวพงษ์พันธ์ · เติมศักดิ์ จารุปราณ · จินดารัตน์ เจริญชัยชนะ · อัญชลีพร กุสุมภ์ · ต่อพงษ์ เศวตามร์ · ซ้อเจ็ด · ศมจรรย์ จรุงวัฒน์
บ้านพระอาทิตย์ ·
เชียงตุง

| เชียงตุง ၵဵင်းတုင် ကျိုင်းတုံ |
| --- | --- |
เมือง

เชียงตุงที่ตั้งเมืองเชียงตุงในประเทศพม่า
พิกัด: 21°17′30″N 99°36′30″E﻿ / ﻿21.29167°N 99.60833°E﻿ / 21.29167; 99.60833
ประเทศ:  พม่า
รัฐ:  รัฐฉาน
จังหวัด: เชียงตุง
อำเภอ: เชียงตุง
พื้นที่
 • ทั้งหมด: 3,506 ตร.กม. (1,354 ตร.ไมล์)
ประชากร (2014)
 • ทั้งหมด: 171,620 คน
 • ความหนาแน่น: 48.955 คน/ตร.กม. (126.79 คน/ตร.ไมล์)
เขตเวลา: UTC+6.30 (เวลามาตรฐานพม่า)
เชียงตุง (ไทใหญ่: ၵဵင်းတုင်, ออกเสียง: [keŋ˥.tuŋ˨˦]; พม่า: ကျိုင်းတုံ; เอ็มแอลซีทีเอส: kyuing:tum, ออกเสียง: [t͡ɕáɪ̯ɰ̃.tòʊɰ̃]; ไทเขิน: ᨩ᩠ᨿᨦᨲᩩᨦ; ไทยถิ่นเหนือ: ) เป็นเมืองตั้งอยู่ในรัฐฉานของประเทศพม่า เป็นเมืองของชาวไทเขินและชาวไทใหญ่ ถือได้ว่าเป็นเมืองที่มีความเจริญรุ่งเรืองเทียบเท่าเมืองเชียงใหม่แห่งล้านนาและเมืองเชียงรุ่งแห่งสิบสองปันนา โดยชาวไทใหญ่เรียกชื่อเมืองนี้ว่า "เก็งตุ๋ง" ในอดีตเชียงตุงเป็นเมืองที่มีความสำคัญทางการค้าเชื่อมต่อระหว่างสิบสองปันนากับล้านนา โดยมีพ่อค้าชาวจีนฮ่อเดินทางไปมาค้าขายในเส้นทางนี้